**NATJEČAJ ZA SUDJELOVANJE NA MOBILNOSTI U FRANKFURT, NJAMAČKA, U OKVIRU PROJEKTA WORK FOR FUTURE.**

U okviru provedbe dvogodišnjeg Erasmus+ projekta, ključna aktivnost K102, pod nazivom Work For Future (**2020-1-HR01-KA102-077400**), Srednja škola Bedekovčina raspisuje natječaj za učenike koji žele sudjelovati u dvotjednoj mobilnosti u Frankfurtu.

Za dvotjednu stručnu praksu **u Frankfurtu od 23.10. – 5.11.2022**. traži se **16 učenika.**

Zanimanja u okviru kojih se organizira stručna praksa i broj učenika po zanimanjima u okviru projekta su:

**instalater grijanja i klimatizacije**

**plinoinstalatera**

**rukovatelja građevinskim samohodnim strojevima**

**tesar**

**zidara**

**keramičara-oblagača**

**montera suhe gradnje**

**soboslikara ličioca dekoratera**

Izabranim učenicima nudi se stjecanje znanja i vještina u timu, na radilištima u kojima se koriste suvremene rada, moderni strojevi i nove tehnologije kojima će učenici unaprijediti dosadašnja znanja i vještine te steći niz novih suvremenih stručnih i profesionalnih vještina u radu.

Svi troškovi učenika (stan i hrana) u potpunosti su pokriveni, a učenici će dobiti i odgovarajući džeparac. Smještaj učenika i radna mjesta organizirana su od strane partnera, Hrvatskog gospodarskog saveza u Njemačkoj (KWVD).

Obavljanje stručne prakse u inozemstvu višestruko će se vrednovati, kako putem ECVET-a (Europskog kreditnog sustava u strukovnom obrazovanju i osposobljavanju) tako i ocjenama iz pojedinih predmeta s čime će učenici i njihovi roditelji biti naknadno detaljno upoznati te potvrdama za učenike završnih razreda.

Svi učenici i nastavnici proći će kulturološku pripremu u školi prije odlaska kako bi se upoznali s posebnostima zemlje u koju odlaze, kao i stručnu pripremu kako bi se upoznali s tematikom i zadacima koje će obavljati tijekom mobilnosti. Za vrijeme mobilnosti učenici će ispunjavati dnevnike rada, nastavnici redovito izvještavati školu i roditelje, te će zajedno sudjelovati u aktivnostima projekta nakon obavljene mobilnosti.

Za svaku skupinu bit će izrađena rezervna lista te će učenici s rezervne liste ( po jedan učenik svakog zanimanja) prolaziti jezične i kulturološke pripreme u školi.

Zainteresirani učenici i nastavnici trebaju ispuniti 3 koraka selekcijskog postupka:

1. Donijeti **suglasnost roditelja** za sudjelovanje u mobilnosti i selekcijskom procesu.
2. **Ispuniti upitnik i napisati motivacijsko pismo na hrvatskom jeziku** koji se nalazi na priloženom linku, do zaključno **20. lipnja 2022.**

<https://forms.office.com/r/bcw2z9jAta>

Upute o pisanju motivacijskog pisma nalaze se u prilogu te je potrebno ishoditi suglasnosti roditelja za koje obrazac možete podići kod tajnice Škole ili preuzeti ispod ove obavijesti.

1. **Pristupiti drugom dijelu selekcijskog izbora u periodu 21. lipnja – 24. lipnja 2022.**

Drugi dio selekcijskog procesa bit će intervju, koja će se provoditi usmenim razgovorom (za učenike i nastavnike)

Svi navedeni podaci učenika i nastavnika moraju biti točni. U slučaju pogrešno ili lažno upisanog podatka prijavitelj će biti diskvalificiran.

**Sudjelovanje na svim dijelovima selekcijskog postupka je OBAVEZNO!** Priznaju se samo ispričnice u slučaju bolesti uz obaveznu liječničku potvrdu i opravdanje dolaskom roditelja.

**Odabrani učenici, kao i učenici s rezervne liste, obavezni su proći jezične i kulturološke pripreme, kao i kratak jezični tečaj.** Sa pojedinostima vezanima za pripreme bit će im upoznati nakon postupka selekcije. U slučaju da se ne ispune obveze pripreme učenika prije mobilnosti učenik će biti diskvalificiran i zamijenit će se učenikom s rezervne liste.

Također, u slučaju da odabrani učenik bude opravdano spriječen na odlazak na mobilnost (bolest potvrđena od strane liječnika, smrt u obitelji), bit će zamijenjen učenikom s rezervne liste.

Ukoliko neki učenik neopravdano odustane od putovanja, bit će dužan snositi troškove povratne prijevozne karte do destinacije mobilnosti.

Za sve dodatne informacije, slobodno se obratite školskoj koordinatorici projekta na e-mail [daniela.usmiani@skole.hr](mailto:daniela.usmiani@skole.hr).

Koordinatorice projekta:

Sanja Markuš & Daniela Usmiani